**600.0027.16.04.02**



#### **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

#### **ԷՆԵՐԳԵՏԻԿԱՅԻ ԿԱՐԳԱՎՈՐՈՂ ՀԱՆՁՆԱԺՈՂՈՎ**

**Ո Ր Ո Շ ՈՒ Մ**

16 ապրիլի 2002 թվականի Ν 27

ք. Երևան

**«Հայէներգո» ՓԲԸ-ի կողմից «Հայէլցանց» ՓԲԸ-ին վաճառվող**

**էլեկտրական էներգիայի սակագնի կիրառման մասին**

Հիմք ընդունելով «Էներգետիկայի մասին» ՀՀ օրենքի 17-րդ հոդվածի ա) և է) կետերը, հաշվի առնելով «Հայէլցանց» ՓԲԸ-ի կազմավորման փաստը և ելնելով համակարգի գործունեության թափանցիկության ապահովման անհրաժեշտու-թյունից, Հայաստանի Հանրապետության էներգետիկայի կարգավորող հանձնաժողովը **որոշում է.**

1. «Հայէլցանց» և «Հայէներգո» ՓԲԸ-ներին՝ հնգօրյա ժամկետում կնքել ՀՀ էներգետիկայի կարգավորող հանձնաժողովի կողմից սահմանված ձևերին համապատասխան էլեկտրական էներգիայի առուվաճառքի նոր պայմանագիր և սահմանված կարգով ներկայացնել ՀՀ էներգետիկայի կարգավորող հանձնաժողովի գրանցմանը։

2. Ընդունել ի գիտություն, որ ՀՀ էներգետիկայի հանձնաժողովի 2000 թվականի դեկտեմբերի 29-ի N 31 որոշմամբ սահմանված՝ «Հայէներգո» ՓԲԸ-ի կողմից էլեկտրական էներգիա բաշխող ընկերություններին վաճառվող էլեկտրական էներգիայի միջին կշռութային սակագինը կազմում է 11,263 դրամ/կՎտժ` առանց ԱԱՀ-ի:

3. Սույն որոշումն ուժի մեջ է մտնում ստորագրման պահից։

***ՀՀ էներգետիկայի կարգավորող***

***հանձնաժողովի նախագահ՝ Վ.Մովսեսյան***